**ПРУЖАЊЕ ПОДРШКЕ ЗА УНАПРЕЂЕЊЕ ДОСТУПНОСТИ И ЕФИКАСНОСТИ ПРУЖАЊА УСЛУГА ЗА РАЊИВЕ КАТЕГОРИЈЕ СТАНОВНИШТВА - ЈЕДИНСТВЕНА УПРАВНА МЕСТА**

**ОПИС ПОСЛА – Партија 2.**

**ЕКСПЕРТСКЕ УСЛУГЕ У ОБЛАСТИ ИНТЕРНЕ И ЕКСТЕРНЕ КОМУНИКАЦИЈЕ – Алексинац, Петровац на Млави, Сврљиг, Варварин и Власотинце**

Опис послова за експерта у области интерне и екстерне комуникације обухвата следеће активности:

* РЕАЛИЗАЦИЈА ОБУКА, ПРЕВАСХОДНО ЗА ЗАПОСЛЕНЕ КОЈИ СПРОВОДЕ ПОВЕЗАНЕ ПОСТУПКЕ, НА ТЕМУ ИНТЕРНЕ И ЕКСТЕРНЕ КОМУНИКАЦИЈЕ - За запослене у локалној самоуправи ће бити организоване обуке које би требало да доведу до унапређења интерне комуникације међу запосленима, приоритетно за лица која спроводе повезане поступке. Такође, друга врста обука које се односе на екстерну комуникацију са странкама, биће организоване првенствено за лица која долазе у први контакт са странкама у случајевима изабраних повезаних поступака.
* КООРДИНАЦИЈА СПРОВОЂЕЊА ПОДРШКЕ –Очекује се да ангажовани експерт редовно комуницира и спроводи консултације са СКГО и експертом ангажованим за област за област административне ефикасности и делотворности, релевантне за реализацију обука у области екстерне и интерне комуникације у конкретној ЈЛС.

ОБИМ АНГАЖОВАЊА: Процењен обим ангажовања за који ће изабрани експерти бити ангажовани за Партију 2 - позицију Експерт за интерну и екстерну комуникацију за 5 ЈЛС је до укупно 20 дана, односно до 4 дана по свакој ЈЛС.

У оквиру Партије 2. биће изабрана 2 понуђача која ће бити ангажовани у локалним самоуправама према распореду СКГО (један експерт може максимално бити ангажован у 3 локалне самоуправе).

ВРЕМЕНСКИ ОКВИР: Период извршења активности у оквиру Партије 2. је од 9 до 12 месеци почевши од септембра 2025. године, у зависности од потреба локалне самоуправе.

**ОБАВЕЗНИ УСЛОВИ ПОНУЂАЧА**

Поред благовремености и уредности поднете документације, пријава ће бити разматрана уколико кандидат испуњава следеће услове:

* Високо образовање у области друштвених наука
* Радно искуство у струци у трајању од најмање седам (7) година након дипломирања
* Најмање 5 спроведених тренинга у области комуникацијских вештина за запослене у локалним самоуправама у Србији

**КРИТЕРИУМИ ОЦЕЊИВАЊА ПОНУЂАЧА**

* Искуство у реализацији пројеката у области комуникације везане за процес управљања променама
* Искуство у пројектима унапређења комуникацијских и/или мотивационих вештина руководиоца
* Разумевање локалног контекста, структуре и функционисања локалне самоуправе посебно у контексту пружања услуга за рањиве групе становништва